Nathalie Aach
D'Nathalie Aach, gebuer de 4. Mäerz 1969 an der Stad, ass eng lëtzebuergesch Geschäftsfra. Si ass zanter 2013 d'Gerante vun Tapis Hertz.

Carrière 
No hirer Première zu Lëtzebuerg huet si zu Paräis e BTS Action commerciale gemaacht an Innenarchitektur studéiert.

Si huet 1994 ugefaangen an der Entreprise vun hiren Elteren ze schaffen an ass Enn 2002 Co-Gerante ginn. Den 1. Februar 2004 huet hire Papp sech aus der Gerance vun der Firma zeréckgezunn an d'Nathalie Aach huet d'Leedung eleng iwwerholl. Op hir Initiativ ass 2013 en zousätzleche Buttek an der Belle Étoile opgemaach ginn. Am selwechte Joer sinn hir Elteren no 50 Joer Schaffen an d'Pensioun gaangen.

Am Summer 2019 huet si bekannt ginn, datt d'Geschäft an der Groussgaass géif zougemaach ginn.

Privatliewen 
D'Nathalie Aach ass d'Duechter vum Guy Aach an der Danielle Hertz. Si ass gescheet a Mamm vun zwee Kanner.

Lëtzebuergesch Geschäftsleit
Gebuer 1969